  Майя Бывальцева Можгаысь 8 номеро гимназиысь 4-тӥ классын дышетскись Полина Алексеева «Бессмертный полк России» мер движениез радъям «Правнуки Победителей» огъяросси конкурсын вормисьёс пӧлы шедиз. Со сярысь элькун тӧролэн но кивалтэтлэн пресс-службаез ивортэ. Вожвылъяськонэ быдэс Россиысь но мукет кунъёсысь 11-18 аресъем 16 сюрслэсь трос пиналъёс пыриськизы Улосвыл люкетъёсын 400-лэсь трос егитъёс вормизы. Экспертъёслэн ӧризы соос пӧлысь 17 устооссэ бырйиз – Россилэн федерал округъёсысьтыз быдэн кык адями но Тунисысь одӥг пыриськись. Дунъясьёслэн верамзыя, трос умой ужъёс вуизы, соин ик вормисьёсты бырйыны капчи ӧй вал. Пиналъёс Россиысь Обороная министерстволэсь усьтэм архивъёссэ, ож вакытысь газетъёсты но журналъёсты, озьы ик семьяязы утиськись гожтэтъёсты, ужкагазъёсты, туспуктэмъёсты эскеризы. Тросэз ветеранъёслэн тодэм ваёнъёссыя сюлме йӧтӥсь веранъёс ыстӥзы. Устоосызлэсь ужъёслэсь авторъёссэс Москвае сӥё-дано пусъён ужрадэ ӧтёзы. Тодэ вайыто, Удмуртиысь дышетскисьёсты сочинениосты гожтонъя огъяросси вожвылъяськонэ пыриськыны ӧтё. Тегъёс: Мерлык Можга егитъёс Удмуртия вожвылъяськон пиналъёс ВормонНунал БыдӟымАтыкайож  